AIŠKINAMASIS RAŠTAS

Dėl savivaldybės finansinio turto investavimo ir uždarosios akcinės bendrovės „Molėtų vanduo“ įstatinio kapitalo didinimo ir mažinimo

1. Parengto tarybos sprendimo projekto tikslai ir uždaviniai:

Sprendimo projekto tikslai:

* 1. Investuoti Molėtų rajono savivaldybei nuosavybės teise priklausančias pinigines 60 000,13 (šešiasdešimt tūkstančių, 13) Eur savivaldybės biudžeto lėšas, didinant UAB „Molėtų vanduo“ įstatinį kapitalą 60 000,13 Eur, ir išleidžiant 206 897 (du šimtus šešis tūkstančius aštuonis šimtus devyniasdešimt septynias) 0,29 Eur nominalios vertės paprastąsias vardines akcijas. Akcijų emisijos kaina lygi jų nominaliai vertei. Visos išleistos naujos akcijos priklauso Molėtų rajono savivaldybei.
  2. Sumažinti uždarosios akcinės bendrovės „Molėtų vanduo“ įstatinį kapitalą 60 000,13 (šešiasdešimčia tūkstančių, 13) Eur, kad būtų panaikinti bendrovės balanse įrašyti nuostoliai, anuliuojant 206 897 (du šimtus šešis tūkstančius aštuonis šimtus devyniasdešimt septynias) Molėtų rajono savivaldybei priklausančias 0,29 Eur nominalios vertės paprastąsias vardines akcijas.

1. Siūlomos teisinio reguliavimo nuostatos:

Sprendimu nėra nustatomos teisinio reguliavimo nuostatos.

3. Laukiami rezultatai:

Investavus Savivaldybės finansinį turtą, Bendrovei bus pervestos savivaldybės biudžeto lėšos, kuriomis Bendrovė padengs patirtas išlaidas Savivaldybei nuosavybės teise priklausančios geriamojo vandens tiekimo infrastruktūros tvarkymui. Sumažinus Bendrovės įstatinį kapitalą, kad būtų panaikinti Bendrovės balanse įrašyti nuostoliai, siekiama, kad mažesni Bendrovės veiklos nuostoliai pagerintų skolinimosi reitingą ir imant paskolą investiciniams projektams arba lizingu įsigyjant transporto priemones palūkanų marža būtų mažesnė maždaug 1-1,5 proc.

4. Lėšų poreikis ir jų šaltiniai:

Savivaldybės biudžeto lėšų poreikis – 60 000 Eur.

5. Kiti sprendimui priimti reikalingi pagrindimai, skaičiavimai ar paaiškinimai:

Sprendimo priėmimo pagrindas – vykdomosios institucijos pasiūlymo investuoti savivaldybės finansinį turtą į uždarąją akcinę bendrovę „Molėtų vanduo“ ekonominis ir socialinis pagrindimas, patvirtintas Molėtų rajono savivaldybės mero 2023 m. rugsėjo 18 d. potvarkiu Nr. B3---- ,,Dėl pasiūlymo investuoti savivaldybės finansinį turtą ir sprendimo projekto teikimo“.

Savivaldybės finansinio turto investavimas į Bendrovę atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 2, 5, 6, 7 ir 9 punktuose numatytus kriterijus.

Investuojant savivaldybės turtą vadovaujamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnyje nustatytais principais.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnis nustato, kad uždarųjų akcinių bendrovių, turtines ir neturtines teises ir pareigas įgyvendina savivaldybių vykdomosios institucijos.